wickkiey/tamil-wikipedia-chunked huggingface dataset:
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## ஏழு துறைகள் செயல்பாடுகள்

### பணிமுன் பயிற்சி பிரிவு

- ஆசிரியர் கல்வி மற்றும் பயிற்சி அளித்தல், அதாவது மேனிலைக்கல்வியில்(பனிரெண்டாம் வகுப்பு)தேர்ச்சி பெற்ற மாணவ மாணவியரை மதிப்பெண் அடிப்படையில் தேர்வு செய்து இரண்டாண்டு ஆசிரியர் பயிற்சி வழங்கப்படுகிறது.இவர்கள் 1முதல் 5ஆம் வகுப்பு வரை கற்பிக்கும் தகுதியைப் பெறுவர்.
- கற்போரை மையமாகக் கொண்ட கல்வியையும், ஆளுமை வளர்ச்சிக்கான கல்வியையும் நன்னெறி பண்பாட்டுக் கல்வியையும் மற்றும் கற்றல் பொருள் துணைக்கருவிகள் தயாரித்தல் மற்றும் பயன்படுத்தலையும் ஆராய்ச்சி வாயிலாக பரப்புதல்.
- கற்பிக்கும் முறைகளை கவனித்தல்.
- உளவியல் ஆலோசனை மற்றும் வழிகாட்டல் வழங்குதல்.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## ஏழு துறைகள் செயல்பாடுகள்

### பணியிடை பயிற்சி பிரிவு

- மாவட்டம் முழுமையிலுள்ள தொடக்ககல்வி,உயர்நிலை, மேல்நிலை கல்வி ஆசிரியர்கள், தலைமை ஆசிரியர்கள், கருத்தாளர்கள், இவர்களுக்கு திட்டமிட்டு பணியிடைப் பயிற்சி அளித்தல்.
- புதுமைப் புனைதல், தொடர் ஆராய்ச்சிக்கு இணைப்பு மையமாகத் திகழ்தல், பருவ இதழ்கள், செய்தி மடல் வெளியிடல்.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## ஏழு துறைகள் செயல்பாடுகள்

### மாவட்ட வள அலகு பிரிவு

- பயிற்சி நிறுவனத்திற்கு வெளியே மாவட்டம் முழுமைக்கும் நடைபெறும் முறைசாராக் கல்வி, மற்றும் முதியோர் கல்விக்காக திட்டமிடுதல், இணைப்பாளராக இருத்தல்.
- ஊக்குநர், கருத்தாளர், மேற்பார்வையாளர் ஆகியோருக்கு பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## ஏழு துறைகள் செயல்பாடுகள்

### திட்டமிடல் மற்றும் மேலாண்மை பிரிவு

- பல்வேறு மாவட்டத் திட்டங்களுக்கு ஏற்ப புள்ளிவிவர அடிப்படையில் விவரங்களைத் திரட்டி பாதுகாத்தல்.
- கல்வி திட்டமிடுவோர், நிர்வாகம் செய்வோர்களுக்குத் தேவையான பள்ளிச்சேர்க்கை, பள்ளியை விட்டு நின்றுவிடல், வயது வந்தோர் கல்வி, பெண்கல்வி, தாழ்த்தப்பட்டோர், சிறுபான்மையோர், ஊனமுற்றோர், இடையுறுகள், கல்வி நிலையங்களை மதிப்பிடுவதற்கரிய உத்திகள், போன்றவைகளுக்குத் தேவையான திட்டங்களை வழங்குதல்.
- பள்ளி பாடங்களை உருவாக்கல், நுண்ணிலைத்திட்டமிடுதல், பள்ளி ஒருங்கிணைப்பு உருவாக்கல் போன்றவற்றில் கல்வி அதிகாரிகளுக்கு உதவி செய்தல்.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## ஏழு துறைகள் செயல்பாடுகள்

### பணி அனுபவப் பிரிவு

- வேலை அனுபவக் கல்விக்க ஏற்ப உள்ளுர் துளைகளைத் தேர்ந்தெடுத்தல், கலைத்திட்ட அலகுகளை வளர்த்தல், கற்றல் கற்பித்தல் பொருட்கள், மலிவு விலை துணைக்கருவிகள், மதிப்பீட்டுக் கருவிகள் போன்றவைகளைத் தயார் செய்தல்.  
- பயிற்சி நிறுவன எல்லைக்குள் உள்ள விடுதிகள், விளையாடும் இடம், சாலை, தோட்டம், சுற்றுப்புறத் தளவாடப் பொருட்கள் இவற்றின் துாய்மையைப் பேணுவதற்கான செயல்களை அமைத்தல்.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## ஏழு துறைகள் செயல்பாடுகள்

### கல்வி நுட்பவியல் பிரிவு

- பயிற்சி நிறுவனத்திற்கு மற்ற பிரிவுகளில் பணிபுரிவோர் மற்றும் கருத்தாளர்களின் ஒத்துழைப்புடன் எளிய, பயன்மிகு மலிவு விலை துணைக்கருவிகளைப் பல்வேறு பாடங்களுக்கும், தொடக்கக் கல்வி ஆசிரியர் கல்விக்கும், விளக்கப்படங்கள், மாதிரிகள், வரைபடங்கள், பதிவுநாடா, பாடல்கள், நழுவங்கள் போன்றவற்றை தயார் செய்தல்.
- மலிவு விலை துணைக்கருவிகள் தயாரிப்பதற்கான பணிப்பட்டறை நடத்துதல்.
- கல்வி தொழில்நுட்பத்தை கல்வி செயல்பாடுகளுக்கு பயன்படுத்துவதற்குப் பணியிடைப்பயிற்சி நடத்துதல்.
- நிறுவனக் காட்சி கேள்விக் கருவிகளைப் பாதுகாத்தல்.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## ஏழு துறைகள் செயல்பாடுகள்

### கலைத்திட்டம், கற்றல் பொருள் உருவாக்கம் மற்றும் மதிப்பிடுதல் பிரிவு

- உள்ளுர் சூழ்நிலைக்கேற்ப தொடக்கக் கல்விக்கும், ஆசிரியர்களுக்கான திட்டங்களுக்கும், நடைமுறையில் உள்ளவைகளுக்கு புதியனவைகளைக் கண்டுபிடித்து வளர்த்தல், கலைத்திட்டத்திற்கு துணைபுரியும் துணைநுால்களை தயாரித்தல்.  
- தேர்வு வினா வங்கி, தர அளவீடு, உற்றுநோக்குதல், குறை கண்டுணரும் தேர்வு, குறை நீக்கக் கற்பித்தல், திறன்மிகு மாணவர்களைக் கண்டுபிடித்தல் போன்றவைகளுக்கு வழிகாட்டும் குறிப்புகளை அளித்தல் (பணிப்பட்டறை மூலம்) பணியிடைப் பயிற்சி அளித்தல்.
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## பணியிடங்கள்

### கல்வியாளர்கள்

- முதல்வர் - 1
- முதுநிலை விரிவுரையாளர் - 7
- விரிவுரையாளர் - 14
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## பணியிடங்கள்

### அலுவலகப் பணியாளர்கள்

- கண்காணிப்பாளர் - 1
- உதவியாளர்கள் - 2
- இளநிலை உதவியாளர்கள் - 4
- சுருக்கெழுத்து தட்டச்சர் - 1
- தட்டச்சர் - 2
- ஆய்வக உதவியாளர் - 1
- நுாலக உதவியாளர் - 1
- அலுவலக உதவியாளர் - 1
# மாவட்ட ஆசிரியர் கல்வி மற்றும் பயிற்சி நிறுவனம், அரியலூர்

## மாணவ - மாணவிகளின் சேர்க்கை எண்ணிக்கை

- முதலாமாண்டு - 50
- இரண்டாமாண்டு - 50
# தாமரை கோழியம்பட்டி

**தாமரைகோழியம்பட்டி** (*Tamarakoliyampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீழ்மொரப்பூர் ஊராட்சிக்கு உட்பட்ட ஒரு கிராமம் ஆகும்.
# தாமரை கோழியம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரில் இருந்து இருந்து 8 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் ஆகும்.
# தாமரை கோழியம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தின் 165 குடும்பங்களும் 659 மக்களும் வசிக்கின்றனர். இதில் 329 ஆண்களும் 324 பெண்களும் அடங்குவர்.
# கல்விக்கூடம்

**கல்விக்கூடம்** அல்லது **கல்விக்கழகம்** (*Academy*) கிரேக்க நாட்டு பேரறிஞரான பிளேட்டோ ஏதென்சு நகரத்தின் வெளிப்புறத்தோட்டத்தில் மாணவர்களுக்கு பாடம் நடத்தி வந்தார். அத்தோட்டம் அக்காடமசு என்ற கிரேக்க வீரனுடையது. அவன் பெயரை வைத்து அப்பள்ளிக்கூடத்தை *அக்காதமி* என்று அழைத்தனர். பிறகு *அகாதமி* என்ற சொல் கல்வியாளர்களைக் கொண்ட குழுவையும், அவர்கள் கூடும் இடத்தையும் குறிக்கலாயிற்று. பிளாட்டோ 2300 ஆண்டுகளுக்கு முன் கிரேக்க நாட்டில் வசித்தாலும், பிற நாட்டு அரசர்களும், அரசுகளும் தங்கள் நாடுகளில் கல்விக்கூடங்களைத் தோற்றுவித்தன. 1635 ஆம் ஆண்டில், பிரஞ்சு கல்விக்கூடம், கார்டினல் ரிக்கலோ (*Richelieu*) என்வரால் பிரஞ்சு நாட்டில் தோற்றுவிக்கப்பட்டது. இங்கிலாந்து நாட்டில் *அரச கல்விக்கூடம்* தோற்றுவிக்கப்பட்டது. தமிழ் கல்விக்கூடம், சென்னையில் 34 ஆண்டுகளுக்கு முன், அவினாசிலிங்கம் செட்டியார் தலைமையில் உருவாக்கப்பட்டுள்ளது.
# ஜெயந்த் யாதவ்

**செயந்த் யாதவ்** *(Jayant Yadav)* (பிறந்த 22 ஜனவரி 1990, தில்லி) என்பவர் இந்திய துடுப்பாட்ட வீரர்ஆவார்.இவர் ரஞ்சிகோப்பையில்அரியானா மாநிலத்திற்காக விளையாடியவர். பந்து வீச்சு மற்றும் மட்டை வீச்சு என இரண்டிலும் சிறந்துவிளங்கிய இவர்வலதுகைவீரர் ஆவார். இவர் பன்னாட்டு ஒருநாள் துடுப்பாட்ட போட்டியில் 2016ஆம் ஆண்டு அறிமுகமானார்.
2014ஆம்ஆண்டுநடைபெற்ற இந்தியன் பிரீமியர் லீக் ஏலத்தில் தில்லி அணிக்காக தேர்வானார். இவர் டெல்லி டேர்டெவில்ஸ்(டெல்லி கேபிடல்ஸ்) அணிக்காக2018 வரை விளையாடினார். பின்னர் 2019-ல் மும்பை இந்தியன்ஸ் அணிக்காக 2019 இந்தியன் பிரீமியர் லீக் போட்டியில் விளையாடினார்.
ஆகத்து 2019-ல், 2019-20 துலீப் கோப்பைக்கான இந்திய கிரீன் அணியில் ஜெயந்த் இடம் பெற்றார். ஜெயந்த் இந்தியன் பிரீமியர் லீக் 2018-ல் டெல்லி கேப்பிடல்ஸ் அணியின் ஒரு பகுதியாக இருந்தார். இருப்பினும் இவர், ஒரு போட்டியில் கூட விளையாடவில்லை. பிப்ரவரி 2022-இல், 2022 இந்தியன் பிரீமியர் லீக் போட்டிக்கான ஏலத்தில் குஜராத் டைட்டன்ஸ் அணியால் வாங்கப்பட்டார்.
# ஜெயந்த் யாதவ்

## பன்னாட்டு 100 ஓட்டங்கள்

### தேர்வு 100 ஓட்டங்கள்

| # | ஓட்டங்கள் | போட்டிகள் | எதிரணி | நகரம்/நாடு | மைதானம் | ஆண்டு | முடிவு |  |
| --- | --- | --- | --- | --- | --- | --- | --- | --- |
| **1** | 104 | 3 | &nbsp; | மும்பை, இந்தியா | வான்கேடே அரங்கம் | 2016 | வெற்றி | } |
# சுய அறிதிறன்

**சுய அறிதலறிவு** அல்லது **சுய அறிதிறன்** (*metacognition*) என்பது "அறிவாற்றல் பற்றிய அறிவாற்றல்", "சிந்தனையைப் பற்றிய சிந்தனை", "தெரிந்து கொள்வது பற்றி அறிதல்", "ஒருவரின் விழிப்புணர்வு பற்றி அறிதல்" மற்றும் உயர்-வரிசை சிந்தனைத் திறன்கள் ஆகும். இந்தச் சொல், "அப்பால்" அல்லது *மேலாக* என்று பொருள்படும் மூலச்சொல் மெட்டாவில் இருந்து வருகிறது. சுய அறிதிறன் பல வடிவங்களை எடுக்கலாம். இது எப்போது, எப்படி கற்றுக்கொள்வது அல்லது சிக்கல் தீர்ப்பதற்கான குறிப்பிட்ட உத்திகளைப் பயன்படுத்துவது பற்றிய அறிவை உள்ளடக்கியது.  
நினைவகம் மற்றும் நினைவூட்டல் உத்திகள் பற்றி தெரிந்துகொள்ளப்பட்ட மெட்டாமெமரி (*metamemory*), ஒரு முக்கிய வடிவமாகும். கலாச்சாரங்கள் முழுவதிலும் உள்ள புரிதல் செயலாக்கத்தின் மீதான கல்வி ஆராய்ச்சி ஆரம்ப கட்டங்களில் உள்ளது, ஆனால் மேலும் வேலைகள் ஆசிரியர்களுக்கும் மாணவர்களுக்கும் இடையே உள்ள குறுக்கு-கலாச்சார கற்றலில் சிறந்த விளைவுகளை வழங்கலாம் என்பதற்கான அறிகுறிகள் உள்ளன.
# ஒரு குழந்தைக் கொள்கை

**ஒரு-குழந்தை கொள்கை** (One-child policy) என்பது குடும்பக் கட்டுப்பாடு கொள்கையின் ஒரு அங்கமாகும்.சீனாவில் மக்கள்தொகை கட்டுப்பாட்டுக் கொள்கையின் ஒரு பகுதியாக இத்திட்டம்1979 ஆம் ஆண்டுமுதல்2015 ஆம் ஆண்டு வரை நடைமுறைப்படுத்தப்பட்டது. இந்தக் கொள்கையின்படி ஒரு குடும்பத்தினருக்கு ஒரேயொரு குழந்தை மட்டுமே பெற்றுக்கொள்ள அனுமதிக்கப்பட்டது. சில சமூகக் குழுக்களுக்கும்இன சிறுபான்மையினருக்கும் இக்கொள்கையிலிருந்து விலக்கு அளிக்கப்பட்டிருந்தது.2007 ஆம் ஆண்டில், 36% சீன மக்கள் இக்கட்டுப்பாடுகளின் கீழ் இருந்தனர். மீதமுள்ள மக்கள், முதல் குழந்தை பெண்ணாகப் பிறந்தால் மட்டும் இரண்டாவதாக மேலும் ஒரு குழந்தையைப் பெற்றுக்கொள்ள அனுமதி அளிக்கப்பட்டிருந்தனர்.கட்டுப்பாடுகளை மீறும் பெற்றோர்களுக்குமாகாண அரசாங்கங்களால் மீறல்களுக்கானஅபராதம் விதிக்கப்பட்டது. உள்ளூர் மற்றும் தேசிய அரசாங்கங்கள் இக்கொள்கைகளைப் பற்றிய விழிப்புணர்வை ஏற்படுத்த ஆணையங்களை உருவாக்கி ஆய்வுகளை மேற்கொண்டன.  
சீனப் பொதுவுடமைக் கட்சியின் புள்ளிவிவரங்கள், 400மில்லியன் பிறப்புகள் இக்கொள்கையால் தடுத்துநிறுத்தப்பட்டதாகக் கூறுகின்றன. ஆனாலும் இது தவறான தகவல் எனச் சில அறிஞர்கள்மறுக்கின்றனர்.  தாய்லாந்து மற்றும் ஈரான் மற்றும் இந்திய மாநிலங்களில் கேரளா மற்றும் தமிழ்நாடு ஆகிய மாநிலங்களில் ஒரு-குழந்தை கொள்கை நடைமுறையில் இல்லாமலே இது போன்ற பிறப்பு வீதக் கட்டுப்பாடு நடைமுறைப்படுத்தப்பட்டுள்ளது. 2008 ஆம் ஆண்டு நடத்தப்பட்ட ஒரு ஆய்வில் ஒரு-குழந்தை கொள்கைக்கு 76% சீன மக்கள் ஆதரவு தெரிவித்தாலும்  சீனாவுக்கு வெளியே இக்கொள்கை சர்ச்சைக்குரியதாகவே உள்ளது.
| ஆண்டு | மில்லியன் | மாற்றம் | மாற்ற / ஆண்டு |
| --- | --- | --- | --- |
| 1964 | 694.6 | ------- | ------- |
| 1982 | 1008.2 | 313.6 | + 17.42 |
| 2000 | 1265.8 | 257.6 | + 14.31 |
| 2010 | 1339.7 | 73.9 | + 7.39 |
| <small>ஆதாரம்: சீனா மக்கள் தொகை கணக்கெடுப்பு</small> | } |  |  |
# கதிரிபுரம்

**கதிரிபுரம்** (*Kathiripuram*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643522. இது பையா்நத்தம் ஊராட்சிக்கு உட்பட்டது.
# கதிரிபுரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், சென்னையில் இருந்து 281 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 380 மீட்டர் உயரத்தில் இருக்கிறது. இவ்வூரின் அமைவிடம் 11°57'17.1"N 78°18'50.0"E ஆகும். கிழக்கே மோளையானுாா் கிராமமும் மேற்கே வாசிக்கவுண்டனுாா் கிராமமும் வடக்கே குண்டலமடுவு கிராமமும் தெற்கே பையா்நத்தம் கிராமமும் அமைந்துள்ளது.
# கதிரிபுரம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 363 குடும்பங்களும் 1305 மக்களும் வசிக்கின்றனர். இங்கு அரசு ஊராட்சி ஒன்றிய நடுநிலைப்பள்ளி உள்ளது. இப்பள்ளியில் எட்டு ஆசிாியா்களும் 151 மாணவ மாணவியரும் உள்ளனா்.
# பர்சவ பத்மாவதியம்மன் கோவில்

**பர்சவ பத்மாவதியம்மன் கோவில்** (*Shree Parshwa Padmavathi Shaktipeet*) தமிழ்நாட்டின் கிருட்டிணகிரி மாவட்டத்தில் குஜராத்தி மக்கள் கூடுதலாக வழிபடும் ஒரு கோவிலாகும். கிருட்டிணகிரி மாவட்டம், பருகூர் ஊராட்சி ஒன்றியம், சுண்டம்பட்டி அருகில் இக்கோவில் அமைந்துள்ளது.  
அன்னதானம் வழங்குமிடம், சொற்பொழிவு அரங்கம், பூங்கா, சிறுவர் விளையாட்டு மைதானம் போன்றவை இக்கோவிலைச் சுற்றி அமைந்துள்ளன. கருவரையின் சுவரில் கண்ணாடி வேலைப்பாடும் தரையில் பளிங்கு கற்களும் இடம்பெற்றுள்ளன. காலை 7 மணியளவில் கருவரையைத் துாய்மைசெய்து பிறகு அம்மனுக்கு சாம்பிராணி காட்டி தீபம் ஏற்றப்படுகிறது. நண்பகல் 12 மணியளவில் உச்சிவேளை பூசை நடைபெறுகிறது. பக்தர்கள் தேங்காய், பழம், பூ, இனிப்புகள் வைத்து வழிபடுவர். ஆண்டுதோறும் நவராத்திரி 9 நாட்களில் காலை, மாலை, நண்பகல் என மூன்று வேளையும் சிறப்பு வழிபாடு நடைபெறுகிறது. அப்பொழுது குஜராத்தி மக்கள் கூடுதலாக விழாக்களில் கலந்துகொள்வர்.  
இக்கோவிலுக்கு யாரும் கருப்புநிற ஆடை அணிந்து செல்லக்கூடாது. இஞ்சி, பூண்டு போன்று பூமிக்கடியில் விளையும் பொருட்களை உண்டுவிட்டு இக்கோவிலுக்குள் செல்லக்கூடாது.
# வெண்பலகை

**வெண்பலகை** (*Whiteboard*) என்பது ஒரு வெள்ளைப்பலகை ஆகும். இது குறியீட்டுப் பலகை, உலர்-அழிக்கும் பலகை, உலர்-துடைப்பு பலகை, பேனா-பலகை என்றும் பலவாறு அறியப்படுகிறது. வெள்ளைப் பலகைகள் கல்வி நிலையங்களில் பயன்படுத்தப்படும் கரும்பலகையுடன் ஒத்ததாக இருக்கின்றது. ஆனால் இதன் மென்மையான மேற்பரப்பு வேகமாக எழுதவும், எழுதியவற்றை எளிதில் அழிக்கவும் உதவுகிறது. 1990களின் நடுப்பகுதியில் வெண்பலகைகளின் பயன்பாடு வேகமாக அதிகரித்தது. தற்காலத்தில் இவை பல அலுவலகங்கள், சந்திப்பு அறைகள், பள்ளி வகுப்பறைகள் மற்றும் பிற வேலை சூழல்களின் தகவல்களை தெரிவிக்கப்பயன்படும் பொருட்களில் ஓர் அங்கமாகிவிட்டன.  
வெண்பலகைஎன்பது உருவகப்படுத்தக்கூடிய கணினி மென்பொருள் அம்சங்களைக் குறிக்கவும் பயன்படுத்தப்படுகிறது. இத்தகைய "மெய்நிகர் வெப்கோர்ட்சு" ஒன்று அல்லது அதற்கு மேற்பட்ட படங்களை வரையவும் எழுதவும் அனுமதிக்கின்றன. வெண்பலகையானது மெய்நிகர் சந்திப்பு, மற்றும் உடனடி செய்தி பகிர்வு ஆகியவற்றில் பயன்படுகிறது.வெண்பலகையானதுஊடாடும்வெண்பலகை (interactive whiteboard)என்றும்அறியப்படுகிறது.
# வெண்பலகை

## வரலாறு

ஒளிப்படக் கலைஞரும், கொரிய போர் வீரருமான மார்டின் ஹீட் என்பவர் வெண்பலகையை கண்டறிந்தார். இவர் தற்செயலாக ஒரு குறிப்பானைக் கொண்டு எழுதி அதனை துடைக்க முயன்றபோது, குறிப்பானின் மையை மிகவும் எளிதாக அழிக்க முடியும் எனபுரிந்து கொண்டார். 1960 களின் முற்பகுதியில் வெண் பலகைகள் வணிக ரீதியாகக் கிடைத்தன, ஆனால் 30 ஆண்டுகளுக்குப் பிறகு பரவலாகப் பயன்படுத்தப்படவில்லை. தொடக்க கால வெண் பலகைகளை ஈரமான துணியால் துடைக்க வேண்டியிருந்தது, மேலும் பலகை அழிக்கப்பட்ட பிறகும், குறிப்பான்கள் அடையாளங்களை விட்டுச் செல்லும் போக்கைக் கொண்டிருந்தன. வெண் பலகைகளுக்கான உலர்-அழிக்கும் குறிப்பான்கள் 1975 இல் கண்டுபிடிக்கப்பட்டன. 1990 களின் முற்பகுதியில் வெண் பலகைகள் பொதுவாக வணிகப் பயன்பாடுகளில் பயன்படுத்தப்பட்டன. 1990 களில், தூசி ஒவ்வாமை உள்ள குழந்தைகளின் உடல்நலப் பிரச்சினைகள் மற்றும் கணினிகளை சேதப்படுத்தும் சுண்ணாம்பு தூசியின் சாத்தியக்கூறுகள் காரணமாக வகுப்பறைகளில் கரும்பலகைகள் அகற்றப்பட்டு வெண்பலகைகள் மிகப்பொதுவானவையாக மாறின. 1990களின் பிற்பகுதியில், சுமார் 21% அமெரிக்க வகுப்பறைகள் சுண்ணக்கட்டியைப் பயன்படுத்தும் கரும்பலகைகளிலிருந்து வெண் பலகைகளாக மாற்றப்பட்டன. மார்டின் ஹீட் உலோகத்தை ஒத்த வெண்பலகையை உருவாக்கினார். ஒரு வர்த்தக நிகழ்ச்சியில் இவர் தன்னுடைய கண்டுபிடிப்பின் காப்புரிமையை டி-மார்க்குக்கு விற்றார்.
# ரிக்கெட்ஸியா

**ரிக்கெட்ஸியா** என்ற நுண்ணுயிர்கள் குறிப்பாக ஓம்புயிர்கள், பூச்சிகள், சிறிய பாலூட்டிகள் முதலியவற்றில் உள்ளன. இவற்றில் பத்து வகையானவை மனிதனில் நோயை ஊக்கவல்லன. எலக்ட்ரான் நுண்ணோக்கியின் மூலம் இவற்றைக் காணும் போது, கிராம் எதிர் நுண்ணுயிரிகள் போன்று தோற்றமளிக்கின்றன. இத்தகைய ரிக்கெட்ஸியா செல்லின் உள்ளே பொதிந்து கிடக்கும் ஒட்டுண்ணிகளாக இருப்பதால் ஆய்வாளர் களங்களில் வளர்க்க இயலாது. இந்த நுண்ணியிரிகள் சிறிய இரத்த நாளங்களின் உட்தீலிய செல்களில் வளர்ச்சி அடைந்து இரத்த நாள அழற்சியை உண்டாக்கி நோயைத் தோற்றுவிக்கிறது. இந்த நுண் கிருமி உண்டாக்கும் பல வகையான நோய்களில், மலைப்பாறை புள்ளிக் காய்ச்சல் ஒன்றைப் பற்றி விளக்கமாக கூறினாலே அது மற்ற நோய்களுக்கும் பொருந்தும்.
# இரணஜன்னி

**இரணஜன்னி** அல்லது **ஏற்புவலி** (*tetanus* அல்லது *lockjaw*), என்பது கிளாஸ்ட்ரீடியம் டெட்டானியால் ஏற்படும் ஒரு பாக்டீரியா தொற்று ஆகும். இது தசைப் பிடிப்புகளால் வகைப்படுத்தப்படுகிறது. மிகவும் பொதுவான வகைகளில், பிடிப்புகள் தாடையில் தொடங்கி, பின்னர் உடலின் மற்றப் பகுதிகளுக்கு முன்னேறும். ஒவ்வொரு பிடிப்பும் பொதுவாக சில நிமிடங்கள் நீடிக்கும். பிடிப்புகள் மூன்று முதல் நான்கு வாரங்களுக்கு அடிக்கடி ஏற்படும். இந்நோயின் பிற அறிகுறிகளில் காய்ச்சல், வியர்வை, தலைவலி, விழுங்குவதில் சிரமம், உயர் இரத்த அழுத்தம், வேகமான இதயத் துடிப்பு ஆகியன அடங்கும். நோய்த்தொற்றுக்குப் பிறகு பொதுவாக 3 முதல் 21 நாட்களில் அறிகுறிகள் தோன்றும். குணமடைய பல மாதங்கள் ஆகலாம், ஆனால் கிட்டத்தட்ட 10% தொற்றுகளில் இறப்பு ஏற்படுகிறது.  
*C. டெட்டானி* பொதுவாக மண், உமிழ்நீர், தூசி மற்றும் உரம் ஆகியவற்றில் காணப்படுகிறது. அசுத்தமான பொருளால் ஏற்படும் வெட்டு அல்லது துளையிடல் காயம் போன்ற தோலில் ஏற்படும் உடைவு மூலம் பாக்டீரியா பொதுவாக உடலுக்குள் நுழைகிறது. இவை சாதாரண தசைச் சுருக்கங்களில் தலையிடும் நச்சுக்களை உருவாக்குகின்றன. நோயறிதல் தற்போதுள்ள அறிகுறிகளை அடிப்படையாகக் கொண்டது. இந்த நோய் மக்களிடையே பரவுவதில்லை. இது 1990 இல் 356,000 இறப்புகளாகக் குறைந்துள்ளது. அமெரிக்காவில், ஆண்டுக்கு ஏறத்தாழ 30 பேர் பாதிக்கப்படுகின்றனர், இவை அனைத்தும் தடுப்பூசி போடப்படாதவர்கள் ஆவர். கிமு 5 ஆம் நூற்றாண்டில் இப்போக்கிரட்டீசு இந்நோயின் ஆரம்ப விளக்கத்தைத் தந்துள்ளார். 1884 ஆம் ஆண்டு தூரின் பல்கலைக்கழகத்தில் அன்டோனியோ கார்லி, சியார்ச்சியோ ராட்டோன் ஆகியோரால் நோய்க்கான காரணம் கண்டறியப்பட்டது, இதற்கான தடுப்பூசி 1924 இல் உருவாக்கப்பட்டது.
# புதுக்கோட்டை மாவட்ட சுற்றுலாத் தலங்கள்

**புதுக்கோட்டை மாவட்ட சுற்றுலாத் தலங்கள்** குழந்தைகள் முதல் பெரியவர் வரை அனைவரும் கண்டு களிக்கும் வகையில் உள்ள வரலாற்று ரீதியாக முக்கியத்துவம் பெறும் புதுக்கோட்டை மாவட்டத்தைச் சார்ந்த சுற்றுலா இடங்களைக் குறிக்கும். இவற்றை
- வரலாறு சார்ந்த இடங்கள்,
- ஆன்மீகம் சார்ந்த இடங்கள்,
- பொழுதுபோக்கு சார்ந்த இடங்கள் என்னும் மூன்று வகையில் குறிப்பிட முடியும்.
# புதுக்கோட்டை மாவட்ட சுற்றுலாத் தலங்கள்

## வரலாறு சார்ந்த இடங்கள்

- சித்தன்னவாசல்
- திருமயம் கோட்டை
- அருங்காட்சியகம்
- ராஜகோபாலதொண்டைமான் மாளிகை (மாவட்ட ஆட்சியரகம்)
# புதுக்கோட்டை மாவட்ட சுற்றுலாத் தலங்கள்

## ஆன்மீகம் சார்ந்த இடங்கள்

- பிரகதாம்பாள் உடனுறை திருக்கோகர்ணேஸ்வரர் கோயில்
- விராலிமலை முருகன் கோயில்
- கீரமங்கலம் சிவன் கோயில்
- பேரையூர் கோயில்
- திருமணஞ்சேரி சுகந்த பரிமளேஸ்வரர் கோயில்
- ஆலங்குடி குரு கோயில்
- திருவப்பூர் முத்துமாரியம்மன் கோயில்
- நார்த்தாமலை முத்துமாரியம்மன் கோயில்
- பெருங்காரையடி மீண்ட அய்யனார் கோவில்
- அழியாநிலை ஆஞ்சநேயர் கோயில்
- ஆவுடையார் கோயில் ஆத்மநாதசுவாமி கோயில்
- கொடும்பாளூர்
- அறந்தாங்கி வீரமாகாளியம்மன் கோயில்
- கொத்தமங்கலம் மாரியம்மன் கோயில்
# புதுக்கோட்டை மாவட்ட சுற்றுலாத் தலங்கள்

## பொழுதுபோக்கு சார்ந்த இடங்கள்

- புதுக்குளம் பூங்கா
- சித்தன்னவாசல் பூங்கா
# ஐ-பேடு மினி 4

**ஐ-பேடு மினி** (*iPad Mini 4*)ஆப்பிள் நிறுவனத்தினால் தயாரிக்கப்படும் கை கணினிகளில் நான்காம் தலைமுறையை சேர்ந்த கையடக்கக் கணினி ஆகும். இந்தக் கைக்கணினியை செப்டம்பர் 9, 2015 அன்று ஆப்பிள் நிறுவனம் அறிமுகப்படுத்தியது. இந்தநிறுவனத்தின் "Hey Siri" என்ற சிறப்பு நிகழ்ச்சியின்போது அறிமுகப்படுத்தப்பட்டது.
# ஐ-பேடு மினி 4

## அம்சங்கள்

### மென்பொருள்

ஐ-பேட் மினி 4 கைக்கணினியில் iOS 9 இயங்குதளம் நிறுவப்பட்டுள்ளது. iOS 9 இயங்குதளம் நிறுவப்பட்ட முதல் ஆப்பிள் சாதனம் இது ஆகும். ஒரே நேரத்தில் பல்பணி செய்யும் சிறப்பு அம்சம் கொண்டதாக இந்தத் தொடுதிரை கைக்கணினி அமைந்துள்ளது.  
இந்தக் கைக்கணினி iOS 9.1 இயங்குதளத்தை ஏற்கும் வண்ணம் வடிவமைக்கப்பட்டுள்ளது.
# ஐ-பேடு மினி 4

## அம்சங்கள்

### வடிவமைப்பு

ஐ-பேட் மினி 4, இதன் முந்தைய பதிப்பானஐ-பேட் மினி 2, 3 ஐ விட சிறிது உயரமாகவும், அகலமாகவும் வடிவமைக்கப்பட்டுள்ளது. இதன் முந்தைய பதிப்புகளை விட சிறிது எடை குறைவாக உள்ளது.  
ஐ-பேட் மினி 4, சாம்பல், வெள்ளி, மற்றும் தங்க நிறங்களில் கிடைக்கிறது.
# திருப்பத்தூர் தொடருந்து நிலையம்

**திருப்பத்தூர் தொடருந்து நிலையம்** (*Tiruppattur railway station*, நிலையக் குறியீடு:*TPT*) ஆனது இந்தியாவின், தமிழ்நாட்டில், திருப்பத்தூர் நகரில் அமைந்துள்ள ஒரு தொடருந்து நிலையமாகும்.  
இது தென்னக இரயில்வே மண்டலத்தின், சேலம் தொடருந்து கோட்டத்தின் கீழ் இந்த நிலையம் அமைந்துள்ளது. இது மாநிலத்தின் பல பகுதிகளுக்கும் மற்றும் நாட்டின் பிற பகுதிகளுக்கும் இணைப்பாக உள்ளது.
# திருப்பத்தூர் தொடருந்து நிலையம்

## இருப்பிடம் மற்றும் தளவமைப்பு

இந்த தொடருந்து நிலையமானது, இரயில்வே காலனிக்கு அருகில் அமைந்துள்ளது. இதற்கு அருகிலேயே திருப்பத்தூா் பேருந்து நிலையம் அமைந்துள்ளது. இந்த நிலையம் பெங்களூரிலிருந்து 172 கிலோமீட்டர் தொலைவில் உள்ளது.
# திருப்பத்தூர் தொடருந்து நிலையம்

## வழித்தடங்கள்

ஜோலார்பேட்டை சந்திப்பு, சேலம் சந்திப்பு, ஈரோடு சந்திப்பு, கோயம்புத்தூர் சந்திப்பு போன்ற இடங்களுடன் சென்னையை இணைக்கும் வழித்தடமாக, இந்த நிலையம் அமைந்துள்ளது.
- சென்னை எழும்பூரை நோக்கி ஜோலார்பேட்டை சந்திப்பு, காட்பாடி சந்திப்பு, அரக்கோணம் சந்திப்பு வழியாக, இரட்டை அகலப்பாதைசெல்கிறது.
- சேலம் சந்திப்பிற்கு இரட்டை அகலப்பாதை செல்கிறது.
# திருப்பத்தூர் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன,
திருப்பத்தூர் தொடருந்து நிலையத்தை புதுப்பிக்கும் பணிக்கு 7 கோடி ரூபாய் ஒதுக்கப்பட்டுள்ளது.
# திருப்பத்தூர் தொடருந்து நிலையம்

## வெளிஇணைப்புகள்

- Indiarailinfo
- Southern Railways - Official Website
- PNR Status,Seat Availability,Train Schedule & Trains Between
- Train Running Status
- IRCTC - Online Ticket Booking
- Rail Distances & Routes
# பெருங்களத்தூர் தொடருந்து நிலையம்

## போக்குவரத்து

2012 ஆம் ஆண்டு நிலவரப்படி, 84 இரயில்கள் இந்நிலையத்தில் நிறுத்தப்படுகின்றன, மேலும் சுமார் 10,000 பயணிகள் இந்த நிலையத்தை தினமும் பயன்படுத்துகின்றனர்.
# பெருங்களத்தூர் தொடருந்து நிலையம்

## அமைவிடம்

இது பெருங்களத்தூரில், தேசிய நெடுஞ்சாலை - 45 இல் அமைந்துள்ளது. பொதுவாக பெருங்களத்தூரில் தான் சென்னைக் கோயம்பேடு செல்லும் சாலையும், தாம்பரம், மீனம்பாக்கம், கிண்டி போன்ற சென்னை நகரப் பகுதிக்கு செல்லும் சாலையும் பிரிகிறது. பெரும்பாலான பேருந்துகள் கோயம்பேடு செல்வதால், சென்னை நகரப் பகுதிக்கு செல்வோர் பெருங்களத்தூரில் இறங்கி, புறநகர் இரயிலில் செல்வதால், இந்நிலையம் எப்போதும் பரபரப்பாகவே காணப்படுகிறது.
# பெருங்களத்தூர் தொடருந்து நிலையம்

## விபத்து

2012 நிலவரப்படி, இந்நிலையத்தில் ஒவ்வொரு மாதமும் சராசரியாக குறைந்தது ஐந்து பேர் தொடருந்து விபத்தால் இறக்கின்றனர்.
# பெருங்களத்தூர் தொடருந்து நிலையம்

## சென்னையில் உள்ள முக்கிய தொடருந்து நிலையங்கள்

- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# பெரியதள்ளபாடி

**பெரியதள்ளபாடி** (Periyathallapadi) என்பது தமிழ்நாட்டின், கிருட்டிணகிரி மாவட்டத்தில், ஊத்தங்கரை வட்டத்தில் அமைந்துள்ள ஒரு ஊராகும். இது மாவட்டத் தலைநகரான கிருட்டிணகிரியில் இருந்து 54 கி.மீ. தொலைவிலும், மாநிலத் தலைநகரான சென்னையில் இருந்து 242 கி.மீ. தொலைவிலும் அமைந்துள்ளது. இந்த ஊர் சிங்கரபேட்டையில் இருந்து நான்கு கிலோ மீட்டர் தொலைவில் அமைந்துள்ளது. ஊரானது வரலாற்று சிறப்புமிக்க இடமாகவும் இங்கு பல மன்னர்கள் தங்கள் ஆட்சியின் போது மிகபெரும் தளங்களை **போர் தளவாடங்களை** இங்கு அமைத்ததால், இதற்கு பெரியதள்ளபாடி என்று பெயர் வந்ததாக சொல்லபடுகிறது, இங்கு மிகவும் பழமையான கோவில்கள் உள்ளன. இங்குள்ள அரசு மேல்நிலைபள்ளியில் 500 மேற்பட்ட மாணவ மாணவிகள் பயின்று வருகின்றனர்.
# கங்கலேரி அரசு உயர்நிலைப் பள்ளி

**கங்கலேரி உயர்நிலைப்பள்ளி** என்பது தமிழ்நாட்டின் கிருஷ்ணகிரி மாவட்டம், கிருஷ்ணகிரி ஊராட்சி ஒன்றியம், கிருஷ்ணகிரி வட்டத்தில், கிருஷ்ணகிரியிலிருந்து 7 கி.மீ தொலைவில் அமைந்துள்ள கங்கலேரி கிராமத்தில் உள்ள ஒரு உயர்நிலைப் பள்ளி ஆகும். இப்பள்ளி 1978 ஆம் ஆண்டு தரம் உயர்த்தப்பட்டு உயர்நிலைப் பள்ளியாக தற்போது செயல்பட்டு வருகிறது. இப்பள்ளியில் தலைமை ஆசிரியர், 12 பட்டதாரி ஆசிரியர்கள், 3 இடைநிலை ஆசிரியர்கள், 1 ஓவிய ஆசிரியர், 1 தையல் ஆசிரியர், 1 உடற்கல்வி ஆசிரியர் ஆகியோர் கற்பித்தல் பணியில் ஈடுபட்டுள்ளனர்.
# உலக உணவு கழகம்

**உலக உணவு கழகம்** (World Food Council) என்பது உலக உணவு மாநாடு பரிந்துரைத்ததன் மூலம் டிசம்பர் 1974 இல் ஐ.நா. ஐக்கிய நாடுகளின் பொதுச் சபை நிறுவிய அமைப்பாகும். இதன் தலைமையகம் இத்தாலிலுள்ள ரோம் ஆகும். உலக உணவு கழகத்தின் குறிக்கோள், விவசாய அமைச்சகங்களின் பொருட்களை ஒருங்கிணைத்து ஊட்டச்சத்து குறைபாட்டை குறைப்பது மற்றும் பசியைப் போக்குவது ஆகும். 1993 இல் உலக உணவுக் கழகம் அதிகாரப்பூர்வமாக தற்காலிகமாக நிறுத்தி வைக்கப்பட்டது. நிறுத்தி வைக்கப்பட்டுள்ள ஒரு சில ஐ.நா. அமைப்புகளில் இதுவும் ஒன்றாகும். உலக உணவு கழகத்தின் பணிகள் ஐக்கிய நாடுகளின் உணவு மற்றும் வேளாண்மை அமைப்பு மற்றும் உலக உணவு திட்டம் மூலம் நிறைவேற்றப்படுகின்றன.
# உலக உணவு கழகம்

## ஆதாரங்கள்

- http://www.nationsencyclopedia.com/United-Nations/Economic-and-Social-Development-WORLD-FOOD-COUNCIL-WFC.html
- http://wwwa.britannica.com/eb/article-9001517
# ஸ்க்ரீமர் பறவை

**அலறலொலிவைகள்** *(screamers)* என்பவை **அங்கிமிடே** குடும்பம் சார்ந்த தென் அமெரிக்க நீர்ப் பறவைகள் ஆகும். இவை வாத்துகளுக்கு(அனட்டாடிடே குடும்பம்) மிக நெருக்கமானவை; தாரா வாத்துகளுக்கு மேலும் நெருக்கமானவை; அலகைப் பார்த்தால்,அன்னப்பறவை வகைகளை சேர்ந்ததாக நினைக்கத் தோன்றுகிறது. இவற்றில் கொம்பலறி(*அங்கிமா கார்னுட்டா*), தென்னலறி அல்லது கொண்டையலறி(*சாவுனா தார்குவாட்டா*), வடக்கலறி அல்லது கருங்கழுத்து அலறி(*சாவுனா சவாரியா*) என மூவகையுண்டு.  
இவற்றின் இறக்கைகளின் முன் புறத்தில் முள் போல் இரண்டு புடைப்புகள் துருத்திக்கொண்டிருக்கும். குட்டையான வளைந்த அலகுகள் உடையவை. இவற்றின் உணவு, நீர் தாவரங்கள். இவைகளின் உடலின் அடிப்பகுதியில் காற்றுப்பை இருப்பதால் நீரில் நன்றாக மிதந்து செல்லும். இவற்றுக்கு விரலிடை மென்படலம் கிடையாது. இவற்றில் கொம்புடைய ஒரு இனமும் உள்ளது. தலையின் முன் பகுதியில் 15 சென்டிமீட்டர் நீளத்திற்கு முன்புறமாக வளைந்த முள் போலிருக்கும் அக்கொம்பு.
# காசிராம் வெசன் பவாரா

**காசிராம் வெச்சன் பவாரா** (*Kashiram Vechan Pawara*) இந்தியாவின் 13 வது மகாராட்டிர மாநிலத்தின் சட்டமன்ற உறுப்பினராவார். சிர்ப்பூர் சட்டமன்றத் தொகுதியை இவர் பிரதிநிதித்துவப்படுத்தினார். 2019 ஆம் ஆண்டு நடைபெறவிருந்த மகாராட்டிர சட்டமன்றத் தேர்தலுக்கு முன்னதாக இவர் பாரதிய ஜனதா கட்சியில் சேர்ந்தார். 2009 ஆம் ஆண்டிலும் பவாரா சிர்ப்பூர் சட்டமன்ற உறுப்பினராக இருந்தார். இந்திய தேசிய காங்கிரசு கட்சியைச் சேர்ந்த இவர் 2019 தேர்தலின்போது பாரதிய ஜனதா கட்சியில் சேர்ந்தார்.
# காசிராம் வெசன் பவாரா

## வாழ்க்கைக் குறிப்பு

காசிராம் மகாராட்டிராவின் துளே மாவட்டத்தில் உள்ள சுலே கங்கை கிராமத்தைச் சேர்ந்தவராவார். ஒருமுறை கங்கை கிராமத்திற்குச் சென்றபோது காசிராம் தனது வளர்ச்சித் திட்டம் பற்றிய உரையைத் தொடங்கினார். "அரசியல் என்றால் என்ன என்பதை புரிந்து கொள்வதற்காக நான் எனது ஐந்து வருடங்களை வீணடித்தேன். இப்போது இந்த முறை உங்கள் மதிப்புமிக்க வளர்ச்சிக்காக எனக்கு வாக்களிக்கவும்" என்று அப்போது பேசினார்.
# உலக உணவு மாநாடு

**முதல் உலக உணவு மாநாடு** (*World Food Conference*) 1974ஆம் ஆண்டில் உரோம் நகரில் ஐக்கிய நாடுகளின் உணவு மற்றும் வேளாண்மை அமைப்பின்கீழ் ஐக்கிய நாடுகள் சபையினால்நடத்தப்பட்டது. இதற்கு முந்தைய இரண்டு ஆண்டுகளில் வங்கதேசம் நாட்டில் பேரழிவுகரமான பஞ்சத்தை அடுத்து இம்மாநாடு நடத்தப்பட்டது.  
இந்த மாநாட்டின் முக்கியமான, மிகப்பிரபலமான அறிக்கையானது, அப்போதிருந்த அமெரிக்க ஐக்கிய நாடுகளின் மாநிலச் செயலாளா் ஹென்றி கிசிங்கர் என்பவரால் வெளியிடப்பட்டது. இந்த அறிக்கையின்படி, அடுத்த 10 ஆண்டுகளுக்குள் எந்த குழந்தையும் பசியுடன் படுக்கைக்கு செல்லக்கூடாது என உறுதியளிக்கப்பட்டது. இந்த தைரியமான அறிவிப்பு எந்த வகையிலும் நிறைவேற்றப்படவில்லை என்றாலும், இது பொதுமக்களின் கவனத்தை ஈர்த்தது. இந்த இலக்கு அடையத்தக்கது தானா? என்ற விவாதத்தை உலக அரங்கில் முன் வைத்ததோடு மட்டுமல்லாமல் இது தொடர்பான அறிவியல் முறையிலான ஆய்வுகளையும் தொடங்க முன்னோடியானது.  
உலக உணவு மாநாட்டில் கலந்து கொண்ட நாடுகள், பசி மற்றும் சத்துக்குறைபாட்டினை ஒழிப்பதற்கான உலக அளவிலான தீர்மானமானத்தில் ”உலகில் எந்த ஒரு ஆண் (அல்லது) பெண் (அல்லது) குழந்தையும் தனது உடல் நலம் மற்றும் மன நலத்தைப் பேணிக்காப்பதற்கும் சத்துக்குறைபாடின்றி வாழ்வதற்கும் அவசியமான உணவினைப் பெற மறுக்க முடியாத உரிமையைக் கொண்டுள்ளனர்” எனக்கூறும் சொற்றொடரைப் பிரகடனப்படுத்தின.  
இந்த மாநாட்டின் மற்ற விளைவுகளை விட உலக உணவுக் கழகத்தில் இந்த மாநாடானது நடைபெற்றது என்பதும், தொடர்ந்து உலக உணவு மாநாடுகள் நடத்தப்பட இது காரணமாக அமைந்தது என்பதும் முக்கியத்துவம் வாய்ந்தவையாக இருந்தன.
# ஓரிக்கை

**ஓரிக்கை** காஞ்சிபுரம் மாவட்டம் , காஞ்சிபுரம் நகராட்சியின் ஒரு பகுதியாக உள்ளது. இது ஓரிக்கை ஊராட்சியாக இருந்து. பின்னர் காஞ்சிபுரம் நகராட்சியின் ஒரு பகுதியாக மாற்றப்பட்டது. இவ்விடம் பாலாறு மற்றும் வேகவதி ஆற்றின் இடையே அமையப்பெற்றுள்ளது இதன் சிறப்பாகும். ஓரிக்கையானது காஞ்சிபுரம் பேருந்து நிலையத்திலிருந்து 3 கிலோ மீட்டர் தொலைவில் உள்ளது. பட்டுச் சேலைகள் நெய்வதற்கு தேவையான ஜரிகை நூல், தமிழ்நாடு அரசின் ஜரிகை நிறுவனம் 6 டிசம்பர் 1971 முதல் ஓரிக்கையில் செயல்படுகிறது.
சந்திரசேகர சரசுவதி சுவாமியின் மணி மண்டபம் மற்றும் கோயில்கள் ஓரிக்கையில் பாயும் பாலாற்றங்கரையில் 28 ஜனவரி 2011 அன்று நிறுவப்பட்டது.  
இவ்விடம் மக்கள் அதிகம் வாழும் குடியுருப்பு பகுதியாகவும், கல்வி நிலையங்கள் மற்றும் சிறு தொழில் நிறுவனங்களும் கொண்டுள்ளது. இவ்விடத்தின் அஞ்சல் சுட்டு எண் 631502 ஆகும்.
# அந்தியூர் மலை

**அந்தியூர் மலை** (*Anthiyur Hills*) என்பது ஈரோடு மாவட்டத்தில் உள்ள ஒரு மலைப்பகுதி ஆகும்.
# அந்தியூர் மலை

## அமைவிடம்

அந்தியூர் மலையானது ஈரோடு மாவட்டம் ஈரோடு நகரத்தில் இருந்து சுமார் 60 கிலோமீட்டர் தொலைவில் கர்நாடக எல்லையில் உள்ளது. இம்மலையில் மேற்கு மலை, கிழக்கு மலை என இரண்டு பிரிவான மலைகள் உள்ளன. மேற்கு மலையில் ஏறத்தாழ 40 எண்ணிக்கைக்கும் மேற்பட்ட மலைக்கிராமங்கள் உள்ளன.
# அந்தியூர் மலை

## அமைவிடம்

### மேற்கு மலையில்

தாளக்கரை, ஒண்ணகரை, செங்குளம், சின்ன செங்குளம், தம்புரெட்டி, கொங்காடை போன்ற கிராமங்கள் உள்ளன.
மேற்கு மலையில் தாமரைக் கரையில் இருந்து மேற்கு நோக்கி சென்றால், 20 கி.மீ. தொலைவில், மணியாச்சி மேடு என்ற பகுதியை அடையலாம். இவ்வழியே செல்லக் கூடிய பேருந்துகள் மணியாச்சி மேடு பகுதியுடன் திரும்பி விடும். அதற்கு மேல் பேருந்துகள் செல்ல சரியான பாதை இல்லை. இடையில் மணியாச்சி பள்ளம் என்ற ஒரு காட்டாறு குறுக்கிடுகிறது. இந்த காட்டாறானது சில நேரங்களில் நீரின்றிக் காணப்படும். ஆனால், மேலே உள்ள காட்டுப்பகுதியில் மழை பெய்தால், காட்டாற்று வெள்ளம் பெருக்கெடுத்து ஓடும். ஆனால் தற்போது மணியாச்சி பள்ளத்தின் குறுக்கே ஒரு பாலம் கட்டப்பட்டு உள்ளது. அதனால் வாகனங்கள் வனக்கிராமங்களுக்குள் செல்ல முடிகிறது. இதனைக் கடந்து அடர்ந்த காட்டுப்பகுதி வழியே சென்றால், முதலில் தம்முரெட்டி என்ற மலைக்கிராமத்தைக் காணலாம். இங்கே ஒரு அரசு நடுநிலைப்பள்ளி உள்ளது. எஸ்.எஸ்.ஏ திட்டத்தின் கீழ் கடந்த 2002-ஆம் ஆண்டு தொடங்கப்பட்டது. அடுத்ததாக, ஒசூர் என்ற மலைக்கிராமம் உள்ளது.
# அந்தியூர் மலை

## அமைவிடம்

### கிழக்கு மலையில்

கிழக்கு மலையில் மடம், தேவர்மலை, ஈரட்டி, கடை ஈரட்டி, மின் தாங்கி, பெஜலெட்டி, வெள்ளி மலை, அனைப்போடு போன்ற மலைக்கிராமங்கள் உள்ளன.  
அந்தியூரில் இருந்து ஏறத்தாழ ஒரு மணி நேர பயணத்தில், வரட்டுப்பள்ளம் அணையைக் கடந்து சென்றால், தாமரைக்கரை என்ற மலைக்கிராமத்தை அடையலாம். இக்கிராமத்தில் உள்ள ஒரு குளத்தில் தாமரைப்பூக்கள் அதிகமாக இருந்த காரணத்தால் இவ்வூருக்கு தாமரைக்கரை என்ற பெயர் வந்தது.  
தாமரைக்கரையில் இருந்து நேரே சென்றால், பர்கூர் என்ற மலைக்கிராமத்தை அடையலாம். அடுத்ததாக பர்கூரில் இருந்து சென்றால், கர்நாடக மாநில எல்லையான பாலாறு குறுக்கிடுகிறது. பாலாறுக்கு அடுத்து கர்நாடக மாநிலம் தொடங்குகிறது.
# பென்சில் முனை குறைபாடு

**பென்சில் முனை குறைபாடு** (Pencil point disorder) என்பது தென்னையில் ஏற்படும் நுண்ணூட்டச் சத்து குறைபாடுகளில் ஒன்றாகும். தண்டின் அடிப்பகுதி பெருத்தும் நுனிப்பகுதி சிறுத்தும் பென்சில் வடிவத்தில் காணப்படும். இலைகளின் என்ணிக்கையும், அளவும் குறைந்ந்து மஞ்சள் நிறமடையும். இதனால் குரும்பைகள் உதிர்ந்து விளைச்சலும் பாதிக்கப்படும்.  
சீர் செய்யும் முறை: தேவையான உரத்துடன் போராக்ஸ், துத்தநாக சல்பேட், மெக்னீசியம் சல்பேட், தாமிர சல்பேட் ஆகிய ஒவ்வொன்றும் 225 கிராம் மற்றும் அம்மோனியம் மாலிப்டேட் 10 கிராமும் 10 லி நீரில் கரைத்து 1.8 மீ அரைவட்ட பாத்தியில் ஊற்ற வேண்டும். நோய் தீவிரமாக தாக்கிய மரங்களை அகற்றி விட வேண்டும்.
# ரௌல்ட் விதி

ஒரு கரைப்பொருளை கரைப்பானில் கரைத்தால் நீர்மத்தின் ஆவி அழுத்தம் குறைகிறது. இத்தகைய ஆவி அழுத்தக் குறைவு கரைப்பானின் மூலக்கூறு எடை கரைப்பொருளின் மூலக்கூறு எடை ஆகியவற்றை தொடர்புபடுத்தி 1887 ஆம் ஆண்டு ரெளல்ட் என்ற பிரான்சு நாட்டு வேதியலார் விரிவான ஆய்வுகளின் அடிப்படையில் ஒரு விதியை வெளியிட்டார். கரைசலின் செறிவைச் சார்ந்து நீர்மத்தின் ஆவி அழுத்தக் குறைவு ஏற்படுகிறது. செறிவு கிராம் மூலக்கூறு அளவில் குறிப்பிடப்படுகிறது. சார்பு ஆவி அழுத்தக் குறைவின் அளவு கரைப்பொருளின் கிராம் மூலக்கூறு எண்ணிக்கைக்கும் கரைசலை உருவாக்கும் கரைப்பான் கரைப்பொருள் ஆகியவற்றின் கூட்டு மொத்த கிராம் மூலக்கூறு எண்ணிக்கைக்கும் உள்ள விகிதத்திற்கு சமம் என்பதே ரெளல்ட் விதி எனப்படும்.
# தண்ணடை

**தண்ணடை** என்னும் மருத நிலங்களை போரில் சிறந்த வெற்றிச் செயல்களைச் செய்த வீரர்களுக்கு பழங்காலத்தில் கொடுக்கும் வழக்கமாய் இருந்தது. ஆதாரமாகக் கீழ்வரும் புறநானூறு பாடல்கள் குறிப்பிடப்படுகிறது.
# தண்ணடை

## புறநானூறு

:"ஓடல் செல்லாப் பீடுநடை யாளர்
:நெடுநகர்ப் பொய்கைப் பிறழிய வாளை
:நெல்லுடை நெடுநகர்க் கூட்டு முதல் புரளும்
:"தண்ணடை பெறுதல்" - புறம் 287  
:"தண்ணடை பெறுதலும் உரித்தே வைந்நுதி
:நெடுவேல் பாய்ந்த மார்பின்
:மடல்வன் போந்தையின் நிற்கு மோர்க்கே" - புறம் 297  
இப் புறநானூற்றுப் பாடற்பகுதிகள் மன்னர்கள் வீரர்களுக்குத் தண்ணடை நல்கும் வழக்கம் இருந்ததை உணர்த்தும். தண்ணடை பெறுதல் அக்காலத்தில் சிறந்ததாகக் கருதப்பட்டது.  
'பெருநீர் மேலும்' என்னும் புறநானூற்றுப்பாட்டை (புறம் - 297) எடுத்துக்காட்டி நச்சினார்க்கினியர் "சீறூர் புரவலாகக் கொள்ளேன், தண்ணடை கொள்வேன் எனத் தன்னுறு தொழில் கூறினான்" என்று கூறியிருப்பது மறக்குடி மகள் தன் மகனுக்கு வேந்தன் தண்ணடை தருதல் வேண்டும் என்று விரும்பினாள் என்பதாகும் எனக் குறிப்பிட்டுள்ளார்.
# சிவகங்கை பூங்கா

**சிவகங்கை பூங்கா** தமிழ்நாட்டில் தஞ்சாவூரில் பெரிய கோயிலின் அருகே அமைந்துள்ள, பிரசித்தி பெற்ற பொழுதுபோக்குப் பூங்கா ஆகும்.
# சிவகங்கை பூங்கா

## வரலாறு

1871-72இல் தஞ்சாவூர் நகராட்சியால் பொது மக்களுக்காக இப் பூங்கா உருவாக்கப்பட்டது.
# சிவகங்கை பூங்கா

## வசதிகள்

சிவகங்கைப் பூங்காவில் பொம்மை ரயில், மோட்டார் படகு வசதிகள் மற்றும் சிறு விலங்கியல் தோட்டம் அமைந்துள்ளது. தஞ்சாவூர் நகராட்சி நூலகம் கூட இப்பூங்காவில் அமைந்துள்ளது.
# உந்த இறுக்கம்

**உந்த இறுக்கம்** (*momentum compaction*) அல்லது **உந்த இறுக்கக் காரணி ** (*momentum compaction factor*) என்பது வட்ட இயக்கமுள்ள ஒரு பொருளின் சுழற்சி இயக்கத்தின் (மூடப்பட்ட கோளப்பாதை) மறுசுழற்சி பாதை நீளத்தின் உந்தம் சார்ந்த அளவீடு ஆகும். இது வட்டத் துகள் முடுக்கியில் ( ஒத்தியங்குமுடுக்கி போன்றது) துகள் பாதைகளின் கணக்கீட்டிற்கும் ஈர்ப்பு விசையால் கட்டுண்ட வானியல் பொருள்களின் பாதைகளின் கணக்கீட்டுக்கும் உதவுகிறது.  
சிற்றலைவு சுற்றுப்பாதைக்கு, உந்த இறுக்கக் காரணி என்பது இயல்பான உந்தத்துக்கும் இயல்பான பாதை நீளத்துக்குமான வகுத்தலின் வகைக்கெழு என வரையறுக்கப்படுகிறது.  
<math>\alpha_p = \frac{\mathrm{d}L / L} {\mathrm{d}p / p} = \frac{p}{L} \frac{\mathrm{d}L}{\mathrm{d}p} =\frac{1}{L} \oint \frac{D_{x}(s)}{\rho(s)}\mathrm{d}s</math>.  
மேலும், உந்த இறுக்கம் என்பது நெருக்கமாக பிந்தற் காரணியுடன் தொடர்புடையதாகும்.  
இங்கு, <math>\eta</math> என்பது கிடைமட்ட சிதைவு <math>D_x</math> உடனும் கொட்பு (gyro) ஆரம் <math>\rho</math> உடனும் தொடர்புடையது.  
இங்கு, <math>\alpha_p = \frac{1}{\gamma^{2}}-\eta</math>  
இதில், <math>\gamma</math> என்பது இலாரென்ஸ் காரணி ஆகும்
# சரபங்கா ஆறு

**சரபங்கா ஆறு** (*Sarabanga River*) என்பது இந்திய மாநிலமான, தமிழ்நாட்டின், சேலம் மாவட்டத்தில் ஓடும் ஒரு ஆறாகும். இந்த ஆறின் மூலமானது சேர்வராயன் மலை ஆகும்.  
சரபங்கர் என்ற ஒரு முனிவர் தாம் செய்த தீவினைக்குப் பரிகாரம் தேடுவதற்காக, இதன் கரையிலிருந்து தவமியற்றிய காரணத்தால் இந்த ஆறு இப்பெயர் பெற்றது என்பர். ஓமலூரில் இரண்டு ஓடைகள் ஒன்று சேர்ந்து இந்த ஆறு உருவாகிறது. அவ்வோடைகள் இரண்டும் கீழ் ஆறு, மேல் ஆறு என்று உள்ளூர் மக்களால் அழைக்கப்படுகின்றன. கீழ் ஆற்றைப் பெரியாறு என்றும் அழைப்பர். இது சேர்வராயன் மலையிலுள்ள ஏற்க்காட்டில் தோன்றுகிறது. இவ்வாறு ஏற்க்காட்டில் அமைந்துள்ள ஏரியில் தோன்றி, கிளியூர் அருவியில் தாவிக்குதித்து, மேற்கே திரும்பி ஓமலூரை நோக்கி ஓடுகிறது.  
மேலும் இந்த ஆறு சேலத்தில் டேனிஷ்பேட்டை கிராமத்தின் விவசாய நீர்ப்பாசனத்தின் தேவையை நிறைவேற்றுகிறது. பின்னர் இந்நதி ஓமலூர், தொப்பூர்,சின்னப்பம்பட்டி, தாதாபுரம், எடப்பாடி, குள்ளம்பட்டி, செட்டிப்பட்டி, தேவூர்,பாலிருச்சான்பாளையம் வழியாக பாய்கிறது. பிறகு அண்ணமார் கோவில் அருகே காவேரி ஆற்றில் இணைகிறது. குள்ளம்பட்டியில், மேட்டூர் ஸ்டான்லி அணையிலிருந்து வரும் கிழக்குக் கரை வாய்க்காலின் கீழே சுமார் 100 அடி ஆழத்தில் குறுக்கே செல்கிறது. கிழக்குக் கரை வாய்க்கால் ஆனது இந்த ஆற்றை கடப்பதற்காகவே சுமார் 800 மீட்டர் நீளத்திற்க்கு சதுர வடிவில் ஒரு சுரங்க கட்டுமானம் உள்ளது. ஆற்றின் குறுக்கே பல தடுப்பு அணைகளும் உள்ளன. மேலும் இந்த நதியானது நல்லவீரன் காடு பகுதியில் உள்ள மக்களின் வாழ்வாதாரமாக திகழ்கிறது. ஓமலூர் பகுதியில் உள்ள இந்த ஆற்றின் கரையில் அமைந்துள்ள கோட்டை மாரியம்மன் மற்றும் கோட்டை பெருமாள் கோவில் மிகவும் பிரசித்தி பெற்றும் வரலாற்று சிறப்பு வாய்ந்ததாகவும் திகழ்கிறது. அதேபோல் இன்நதிக்கரையில் தாதாபுரம் பகுதியில் அமைந்துள்ள சொக்கநாச்சியமமன் மிகவும் சக்திவாய்ந்த மற்றும் பிரஸத்தி பெற்ற அம்மனாகவும் திகழ்கிறது. நதிக்கரையில் ஏழு சிவாலயங்கள் உள்ளது. குள்ளம்பட்டி பழக்காரன்கொட்டாய் அருகில் கட்டப்பட்டுள்ள சோழீஸ்வரன் கோயில் புகழ்பெற்ற பழமையான சோழர்கள் கால கோயிலாகும்.
# கேரளத்தில் கல்வி

இந்திய மாநிலங்களிலேயே அதிக படிப்பறிவு கொண்ட மாநிலம் கேரளமாகும். இன்றைய கேரளக் கல்வியின் முன்னோடிகளாக திருவனந்தபுரம் மன்னர் குடும்பம், கிருத்துவ மிஷனரிகள், நாயர் சமுதாய நல சங்கம், ஸ்ரீ நாராயண தர்ம பரிபாலன யோகம், இஸ்லாமிய கல்வி சங்கம்ஆகியோர் கேரளத்தின் கல்வி முன்னேற்றத்திற்கு கணிசமான பங்களித்தனர். வேத அறிவை வழங்கிய பல சபாக்கள், மடங்கள் உள்ளன.
களரிபோன்றதற்காப்புகலைகள் போன்ற இந்திய தற்காப்புக் கலைகள் போன்றவைகிராமத்து பள்ளிகளில்எழுத்தச்சன்கள்அல்லது ஆசான்கள்மூலம் கற்பிக்கப்பட்டன. நவீன கல்வி முறை கிருத்துவ மிஷனரிகளால் கொண்டுவரப்பட்டது.
# கலிங்கப்பட்டினம் கடற்கரை

**கலிங்கப்பட்டினம் கடற்கரை** என்பது ஆந்திர மாநிலம் சிறீகாக்குளம் மாவட்டத்தில் வம்சதாரா ஆறு வங்காள விரிகுடாவில் கலக்கும் இடத்தில் அமைந்துள்ளது. இந்தக் கடற்கரை சிறீகாகுளம் நகரிலிருந்து 30 கி.மீ தொலைவில் அமைந்துள்ளது.
# கலிங்கப்பட்டினம் கடற்கரை

## நிர்வாகம்

ஆந்திரப் பிரதேச மாநில அரசின் ஆந்திரப் பிரதேச சுற்றுலா வளர்ச்சிக் கழகம் (APTDC) இந்தக் கடற்கரையை சுற்றுலா மையமாக அங்கீகரித்து இதன் வளர்ச்சியை ஊக்குவித்து வருகிறது.
# கலிங்கப்பட்டினம் கடற்கரை

## முக்கியத்துவம்

இதுவொரு பழங்காலத்தில் பயன்படுத்தப்பட்ட துறைமுகம் ஆகும். இங்கு ஒரு கலங்கரை விளக்கமும் உள்ளது. இத்துறைமுகத்தில் வாசனைத் திரவியங்கள், துணிகள் போன்றவை ஏற்றுமதி செய்யப்பட்டன. இத்துறைமுகம் பிரித்தானியாவின் இந்தியப் பேரரசு ஆட்சியின் போது மூடப்பட்டது. . இந்தக் கடற்கரைக்குச் செல்லும் சாலை கடற்கரைப் படுகை வரை செல்வதால் அது*திறந்த சாலைக் கடல்* (Open Road Sea) என அழைக்கப்படுகிறது.
# செம்பான் சிலந்தி

**செம்பான் சிலந்தி** (Eriophyid mite- Aceria guerreronis) என்பது தென்னையைத் தாக்கும் பூச்சிகளில் ஒன்றாகும்.
# செம்பான் சிலந்தி

## சேத அறிகுறிகள்

சிலந்திகள் இளம் குரும்பைகளின் நெட்டியின் அடியிலிருந்து குரும்பையின் மென்மையான திசுக்களின் சாற்றை உறிந்து சேதம் ஏற்படுத்தும். இதனால் குரும்பைகளின் வெளிப்புறத்தில் பழுப்பு நிறத் திட்டுகள் பரவலாகத் தோன்றி காய்கள் சிறுத்து விடுகின்றன. அதிகம் தாக்கப்பட்ட குரும்பைகள் உதிர்ந்துவிடும். முதிர்ந்த காய்களில் பழுப்பு நிரறத் திட்டுகள் கடினமாவதால் நீலவாக்கில் வெடிப்புகள் தோன்றும். அங்கிருந்து மெழுகு போன்ற திரவம் வெளைப்படும். அதிகம் பாதிக்கப்பட்ட காய்களின் அளவு சிருத்து பருப்பின் அளவும் குறைந்துவிடும்.
# செம்பான் சிலந்தி

## கட்டுபாட்டு முறைகள்

1. ஒரு மரத்திற்கு அசாடிராக்டின் 1% தெளிக்க வேண்டும்
1. வேப்பெண்ணணெய்யுடன் டீபால் கலந்து தெளிக்க வேண்டும்
# திருவிழச்சல்

**திருவழிச்சல்** என்பது சென்னையில் இருந்து மாமல்லபுரம் செல்லும் வழியில் கிழக்கு கடற்கரைச் சாலையில் சாலுவன் குப்பம் என்ற கிராமத்தின் முந்தைய காலப் பெயராகும்.  
இங்கே தான் பன்னாட்டவை அறிவித்த மர்புச் சின்னங்களின் ஒன்றான "புலிக்குகை "உள்ளது .எப்போதோ வந்த ஓரராழிப் பேரலையால் உருத்தெரியாமல் அழிந்து மண்ணுக்குள் புதைந்து போன இக்கோயில், 2004 ஆம் ஆண்டு மீண்டும் ஆழிப் பேரலையால் வெளிவந்தது .  
தமிழகத்திலேயே இதுவரை கண்டுபிடிக்கப்பட்டுள்ள பழமையான கோயில் பட்டியலிலலிது முதலிடம் பிடித்திருக்கிறது .இது தான் கிறிஸ்து பிறப்பிற்கு முன் கட்டப்பட்ட முருகன் கோயில் ஆகும்.கோயிலின் முன் புறத்தில் கல்லிலேயே செய்யப்பட்ட முருகனின் வேல் ஒன்று உள்ளது  
சுடுமண்ணால் ஆன ஒரு நந்தி ,ஒரு பெண்ணின் சிலை ,விளக்குகள் ,சிவலிங்கம் ,சோழர்களின் செப்பு காசு போன்ற சங்ககாலத்திய பொருள்கள்
இங்கே கிடைத்துள்ளன .இங்கு கிடைக்கப்பெற்ற நந்தி தான் சுடுமண்ணால் ஆனது என்பது குறிப்பிடத்தக்கது .
# மூக்கனூர் மலை

**மூக்கனூர் மலை** என்பது தருமபுரி மாவட்டம், தருமபுரி வட்டம், பாப்பிரெட்டிப்பட்டி செல்லும் வழியில் அமைத்துள்ள ஒரு மலையாகும். இது தர்மபுரி மாவட்டத்தின் உள்ள மிக உயரமான மலைகளில் ஒன்று. இங்கு மலையின் உச்சியில் இரண்டு பெருமாள் கோவில்கள் உள்ளன. இங்கு எராளமான பக்தர்கள் சென்று வழிபாடு செய்கிறார்கள். இந்த கோவில்க்கு செல்ல மூன்று விதமான வழித்தடங்கள் உள்ளன. மலை உச்சியில் இருந்து பார்த்தல் மாவட்டத்தின் பெரும்பகுதியைக் காண முடியும். இந்த மலையில் தேன் மற்றும் மரவள்ளி கிழங்கு ஆகியவை கிடைக்கின்றன.
# அசோகா (2008 திரைப்படம்)

**அசோகா** (*Ashoka*) என்பது 2008 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படம் பிரேம் மேனன் மற்றும் ரகுவரன் நடிப்பில் வெளிவந்த, இந்திய பிரதமரை பாதுகாக்கும் மெய்காப்பாளரை பற்றிய கதையாகும். இந்த படம் வெளிநாட்டு வாழ் இந்தியர் பிரேம் மேனனின் இயக்கம் மற்றும் தயாரிப்பில் வெளியானது. இத்திரைப்படத்திற்கு சபேஷ் முரளி இசையமைத்துள்ளார்.
# அசோகா (2008 திரைப்படம்)

## கதைச் சுறுக்கம்

இந்த படத்தில் பிரேம் மேனன் தேசிய பாதுகாப்பு காவற்படையில், நாட்டின் பிரதமரை பாதுகாக்கும் அதிகாரியாக வருவார். கோயம்புத்தூர் விமான நிலையத்தில் தீவிரவாத தாக்குதலில் இருந்து பிரதமரின் உயிரை காப்பாற்றுவதாக படம் ஆரம்பமாகும்.  
அசோகா பிரதமரை காப்பற்றிய பிறகு, மருத்துவர் சொல்வார் பிரதமர் பிழைத்து கொண்டார், ஆனால் அவருக்கு இதயம் வலது பக்கம் உள்ளது என்றும் இது ஒரு அரிய தோற்றம் என்றும் கூறுவார். அசோகா மருத்துவமனையில் சிகிச்சை பெற்று வரும் பிரதமரை எப்படி காப்பாற்றுவார் என்பது மீதமுள்ள படத்தின் கதையாகும்.
# அசோகா (2008 திரைப்படம்)

## தயாரிப்பு

2004 இல் ஆரம்பிக்கப்பட்ட இப்படமானது, நான்கு ஆண்டுகள் கழித்து 2008 இல் வெளியானது.
# அசோகா (2008 திரைப்படம்)

## வெளியிணைப்புகள்

-
# பொழுதுபோக்கு வாசிப்பு

**பொழுதுபோக்கு வாசிப்பு** (*Time spent reading*) என்பது வயதுக்கு தக்கபடி மாறுபடும். சில நாடுகளில் பொழுதுபோக்கு வாசிப்பு பற்றி புள்ளிவிவரங்கள் வெளியிடப்பட்டுள்ளன. இந்தியாவில் வாரத்திற்கு 10.42 மணிநேரம் இவ்வாசிப்பு நிகழ்கின்றது. தரவரிசைப்பட்டியலில் சீனாவும் தாய்லாந்தும் முதலிடத்தில் உள்ளன.
# மேலும் பார்க்க

- எழுத்தறிவு அடிப்படையில் நாடுகள் பட்டியல்
# லியோனார்டு யூலர் தொலைநோக்கி

**லியோனார்டு யூலர் தொலைநோக்கி** (*Leonhard Euler Telescope*) அல்லது **சுவிசு யூலர் தொலைநோக்கி** (*Swiss EULER Telescope*) என்பது 1.2 மீட்டர் (3.9 அடி) அளவுள்ள முழுமையான தேசிய தானியங்கி தெறிப்புவகைத் தொலைநோக்கியாகும். இது ஜெனீவா ஆய்வகத்தால் கட்டப்பட்டு இயக்கப்படுகிறது. சிலியில் சான் டியேகோவில் இருந்து வடக்கே 460 கி.மீ. தொலைவில் உள்ள நோர்ட் சீக்கோ பகுதியில் ஐரோப்பிய தெற்கு வான்காணகத் தளத்தில் 2,375 மீ (7,792 அடி) உயரத்தில் அமைந்துள்ளது. இத் தொலைநோக்கி 1998 ஏப்ரல் 12 இல் முதன்முதல் இயங்கத்தொடங்கியது. இதற்கு சுவிசு கணித மேதையான லியோனார்டு ஆய்லரின் பெயரிடப்பட்டது.
# அலெக்ஸ்சாண்ட்ரா ஒலயா - கேஸ்ட்ரோ

**அலெக்ஸ்சாண்ட்ரா ஓலயா- கேஸ்ட்ரோ** (Alexandra Olaya- Castro) என்பவர் கொலம்பியாவின் கோட்பாட்டு இயற்பியலா் ஆவார். தற்போது இவர் லண்டன் பல்கழைக்கழகத்தில் இணை பேராசிாியராக, இயற்பியல் மற்றும் வானியல் துறையில் பணியாற்றி வருகிறாா். இவர் உயிா்மமூலக்கூறில் பகவு இயற்பியலுக்காக அறியப்பட்டாா், அதிலும் ஒளிச்சோ்க்கையில் பகவு இயற்பியல் விளைவு ஆராய்ச்சியில் தனித்துவம் வாய்ந்தவா். உயிா்மமூலக்கூறில் பகவு இயற்பியல் விளைவு கோட்பாட்டில் அவருடைய பணிக்காக, அவருக்கு 2016 ஆம் ஆண்டின் மேக்ஸ் மெடல் விருது அளிக்கப்பட்டது.
# மணியம்பாடி வெங்கட்ரமண சுவாமி கோயில்

**மணியம்பாடி வெங்கட்ரமண சுவாமி கோயில்** தமிழ்நாட்டில் தர்மபுரி மாவட்டம், பாப்பிரெட்டிப்பட்டி வட்டம் கடத்தூர் அடுத்த மணியம்பாடி என்னும் ஊரில் அமைந்துள்ள பெருமாள் கோயிலாகும்.
# மணியம்பாடி வெங்கட்ரமண சுவாமி கோயில்

## பூசைகள்

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் 5 சனிக்கிழமைகள் திருவிழாவாக நடைபெறுகிறது. பங்குனி மாதம் பங்குனி உத்திர தேரோட்டவிழா நடைபெறுகிறது. புரட்டாசி மாதம் ஒவ்வொரு சனிக்கிழமை தோறும் அபிஷேகம், பூசைகள் நடைபெறுகிறது. கிருஷ்ணஜெயந்தி, நவராத்திரி விழா ஆகியவை சிறப்பாக கொண்டாடப்படுகிறது. நாள்தோறும் ஒரு கால பூஜைகள் நடந்து வருகிறது.
# இந்திய நிலா அந்துப்பூச்சி

***ஆக்டியாசு செலீன்***, (*Actias selene*) **இந்திய நிலா அந்துப்பூச்சி** அல்லது **இந்திய லூனா அந்துப்பூச்சி** என்பது ஆசியாவைச் சேர்ந்த *சாட்டர்னியிடே* குடும்பத்தினைச் சேர்ந்த அந்துப்பூச்சி சிற்றினமாகும். இது முதன்முதலில் 1807-ல் ஜேக்கப் காப்னரால் விவரிக்கப்பட்டது. இந்த சிற்றினம் அமெச்சூர் பூச்சியியல் வல்லுநர்களிடையே பிரபலமானது. வணிக மூலங்களிலிருந்து கிடைக்கும் முட்டைகள் அல்லது கூட்டுப்புழுக்களிலிலிருந்து இவை பெரும்பாலும் வளர்க்கப்படுகிறது. இவை முக்கியமாக இரவில் காணப்படும். இதன் இறக்கைகளில் பிறை போன்ற பெரிய கண் வடிவ புள்ளிகள் உள்ளதாலும், இவ்வகை அந்துப்பூச்சிகள் இரவில் மட்டுமே பறப்பதால் லூனா அந்துப்பூச்சி (Luna moth) என்று அழைக்கப்படுகின்றன.
# இந்திய நிலா அந்துப்பூச்சி

## பரவல்

இந்த அந்துப்பூச்சி மிகவும் பரவலாக காணப்படுகின்றது. இது இந்தியாவிலிருந்து ஜப்பான் வரையிலும் பின்னர் தெற்கே நேபாளம், இலங்கை, போர்னியோ மற்றும் கிழக்கு ஆசியாவில் உள்ள பிற தீவுகளிலும் காணப்படுகிறது. பாக்கித்தான், ஆப்கானித்தான், பிலிப்பைபீன்சு, உருசியா, சீனா, ஜாவா, இலங்கை, சுமத்திரா மற்றும் போர்னியோ ஆகிய நாடுகளில் பல கிளையினங்கள் வாழ்கின்றன.  
அரோரா மற்றும் குப்தா (1979) கூற்றுப்படி இந்தியாவில் (சிக்கிம், அசாம், மேகாலயா, மணிப்பூர், மேற்கு வங்கம், பீகார், ஒரிசா, இமாச்சல பிரதேசம், உத்திரப்பிரதேசம், மகாராட்டிரா, கர்நாடகா, தமிழ்நாடு மற்றும் அந்தமான் தீவுகளிலும், காணப்படுகிறது.
# இந்திய நிலா அந்துப்பூச்சி

## துணையினங்கள்

- *ஆக்டியாசு செலீன் செலீன்* (ஹூப்னர், 1807)
- *ஆக்டியாசு செலீன் ப்ரெவிஜுக்ஸ்டா* (நாசிக் & ட்ரெடாவே, 1997)
- *ஆக்டியாசு செலீன் எபார்தி* ரூஜியோட், 1969 (ஆப்கானித்தான்)
- *ஆக்டியாசு செலீன் தாப்ரோபேனிசு* பவுகிசுடாத் & பவுகிசுடாத் , 1999 (இலங்கை)
# இந்திய நிலா அந்துப்பூச்சி

## விளக்கம்

இளம் பச்சை நிறத்தில் பெரிய கண் போன்ற புள்ளிகளை இறக்கைகளில் கொண்ட இதன் இறக்கையின் நீட்டம் (அ) 114 மி.மீ. ஆகும். இறக்கை மாடம் 8-11.5 சென்டிமீட்டர் ஆகும் (3.1-4.5 அங்குலம்). இதன் நீளம் 17.78 சென்டிமீட்டர் வரை கூட இருக்கும். இதன் முன் மற்றும் பின் இறக்கைகளின் விளிம்புகள் அடர் சிவந்த வண்ணத்தில் காணப்படுகின்றன. பெண் அந்துப்பூச்சி சுமார் 200 முட்டைகள் வரை இலையின் அடிப்பாகத்தில் இடும். இவை 8 முதல் 13 நாட்களுக்கு அடைகாக்கப்படும். நல்ல தட்பவெப்பநிலையில் அந்துப்பூச்சிகள் அதிகமான முட்டைகளை இடும் தன்மையுடையன.
# இந்திய நிலா அந்துப்பூச்சி

## வாழ்க்கை சுழற்சி

முட்டைகள் 2 மி.மீ. அளவுடைய வெள்ளை நிறத்தில் கருப்பு மற்றும் பழுப்பு நிற கலவைகளுடன் பலவண்ண புள்ளிகளுடன் அமைந்துள்ளது. புதிதாக வெளிவந்த புழுக்கள் சிவப்பு மற்றும் கரு நிற அடிவயிற்று சேணம் கொண்டிருக்கும். இரண்டாவது இடைஉயிரி புழுக்கள் கரு நிற தலையுடன் சிவந்த நிறத்துடன் இருக்கும். மூன்றாவது இடைஉயிரி பச்சை வண்ணத்தில் இருக்கும். முழு வளர்ச்சி அடைந்த புழு 8–10&nbsp;cm அளவில் ஆப்பிள் பச்சை வண்ணத்தில் ஜோடியான புறப்பக்க மற்றும் பக்கவாட்டிலுள்ள மஞ்சள் முள் முள்ளந்தண்டுகள் கடைசி பிரிவினைத்தவிர அனைத்து பிரிவுகளிலும் இருக்கும். தன்னைச்சுற்றி இலையில் பட்டு இழையினை பின்னிக்கொள்ளும்.
# இந்திய நிலா அந்துப்பூச்சி

## வாழ்க்கை சுழற்சி

### புழு பருவம்

ஒவ்வொரு இடைஉயிரியும் (instar) முழுமை அடைய 5 நாட்கள் முதல் ஒரு வாரம் வரை ஆகும். முட்டையிலிருந்து சிறு புழுக்கள் பொரித்தவுடன் இவை பிர்ச், (புர்ஜா மரம்) வாதுமை கொட்டை, பெர்சிம்மன், (சீமை பனிச்சை), புங்கம் போன்ற மரங்களின் இலைகளை உண்ணும். இந்த புழுக்கள் 2-3 இடைஉயிரிகள் வரை கூடி வாழ்கின்ற தன்மை உடையதாக இருக்கும். பின்னர் தனியே வாழத்தொடங்கிவிடும். இவை (5 இடைஉயிரிகள் கடந்த பிறகே கூடு கட்டத் தொடங்கும்.
# இந்திய நிலா அந்துப்பூச்சி

## வாழ்க்கை சுழற்சி

### கூட்டுப்புழு பருவம்

வாழ்க்கைச் சுழற்சியின் புழுப்பருவ இறுதியில் லூனா அந்துப்பூச்சி கூடு கட்டி கூட்டுப்புழுவாக மாறும். கூட்டுப்புழு பருவம் பொதுவாக 2 வாரங்கள் வரை நீடிக்கும்.
# இந்திய நிலா அந்துப்பூச்சி

## வாழ்க்கை சுழற்சி

### முழுவளர்ச்சி அடைந்த பூச்சி

முழுவளர்ச்சி அடைந்த பூச்சி 3 வாரங்களில் பட்டுக்கூட்டிலிருந்து வெளிவரும். முழுவளர்ச்சி அடைந்த பூச்சியின் இறக்கை நீட்டம் 116-122 மிமி இருக்கும். 60&nbsp;mm பின் இறக்கைகள் இளம்சிவப்பு மற்றும் மஞ்சள் நிறத்தில் இருக்கும். மிகுந்த உணர்திறன் வாய்ந்த நுண்ணுணர்வு ஏற்பிகளால் 4 முதல் 11 கி.மீ. தொலைவில் உள்ள ஒற்றை பாலியல் பெரோமோன் மூலக்கூறை இந்தியன் லூனா அந்துப்பூச்சி அறியும் திறனை பெற்றுள்ளது. கூட்டுப்புழுவிலிருந்து அந்துப்பூச்சி வெளிவரும் போது அதன் சிறகுகள் மிகவும் சிறியதாக இருக்கும். இதன் இறக்கைகளில் உள்ள கண் வடிவ புள்ளிகள் இவற்றை எதிரிகளிடம் இருந்து தற்காத்துக்கொள்ளவும் குழப்பமடைய செய்யவும் பயன்படுகிறது. முதிர்பருவம் அடைந்தவுடன் அந்துப்பூச்சிகள் உணவு உட்கொள்ளாது. மேலும் இதற்கு உணவு உட்கொள்ள வாய்ப்பகுதியும் இல்லை. இதனால் ஒரு வாரம் மட்டுமே உயிர் வாழும். இச்சமயத்தில் தன இணையுடன் சேரும். பெண் அந்துப்பூச்சி சுமார் 200 முட்டைகள் வரை இலையின் அடிப்பாகத்தில் இடும். இவை 8 முதல் 13 நாட்களுக்கு அடைகாக்கப்படும். நல்ல தட்பவெப்பநிலையில் அந்துப்பூச்சிகள் அதிகமான முட்டைகளை இடும். ஆண் அந்துப்பூச்சிகளுக்கு பெண் அந்துப்பூச்சிகளை விட உணர்கொம்புகள் சற்று பெரியதாகவும் அகன்றதாகவும் இருக்கும். மேலும் லூனா அந்துப்பூச்சி தீங்கிழைக்கும் தீங்குயிரி அல்ல. பயிர்களுக்கு சேதம் விளைவிப்பது இல்லை.
# முத்துப்பேட்டை (இராமநாதபுரம் மாவட்டம்)

**முத்துப்பேட்டை** *(muththupettai)* என்பது தமிழ்நாடு மாநிலத்தின் இராமநாதபுரம் மாவட்டத்திலுள்ள சிற்றூராகும். இது திருப்புல்லாணி ஒன்றியத்தில் அமைந்துள்ளது. வங்காள விரிகுடாக் கடலோரம் உள்ளது. முன்பொரு காலத்தில் முத்துக் குளித்தலில் சிறந்து விளங்கிய இக் கிராமம் முத்து வணிகம் ந்டைபெறும் இடமாக விளங்கியதால் இது முத்துப்பேட்டை எனப் பெயர் பெற்றது. இக் கடற்கரையில் மாலை நேரத்தில் நின்றால் பாம்பன் பாலத்தில் விளக்குகள் ஒளிரும் காட்சி தெரியும். இக் கடற்கரைக்கு மிக அருகில் நல்ல தண்ணீர்த் தீவு, உப்புத்தண்ணீர்த் தீவு, முயல் தீவு, குருசடித் தீவு போன்ற தீவுகள் உள்ளன.
# நீர்வடிப்பகுதி மேலாண்மை

**நீர்வடிப் பகுதி மேலாண்மை** (*Watershed management*) எனப்படுவது நீர்வளங்களை முறைப்படி பாதுகாத்து நீடித்த உபயோகத்திற்கு பயன்படுத்த வழிவகை செய்யும் தாவரங்கள் மற்றும் விலங்குகளுக்கு பிரித்து கொடுத்திட உதவும் திட்டங்களை படிக்கும் நீர்மேலாண்மைத் துறையாகும். நீர் வழங்குதல், நீர்வடிதல், நீரின் தரம், வடிகால், மழைநீர் ஓட்டம், நீர் உரிமைகள் மற்றும் நீர்நிலைகளின் ஒட்டுமொத்த திட்டமிடல் மற்றும் பயன்பாடு ஆகியவை ஒரு நீர்நிலையின் அம்சங்கள் ஆகும். நில உரிமையாளர்கள், நிலப் பயன்பாட்டு முகமைகள், மழைநீர் மேலாண்மை வல்லுநர்கள், சுற்றுச்சூழல் வல்லுநர்கள் மற்றும் நீர் பயன்பாட்டு அளவையாளர்கள் மற்றும் சமூகங்கள் அனைத்தும் நீர்நிலைகளை நிர்வகிப்பதில் ஒருங்கிணைந்த பங்கைக் கொண்டுள்ளன.
# நீர்வடிப்பகுதி மேலாண்மை

## நீர்ச்செறிவு செயல்பாடுகள்

- மண்வளப் பாதுகாப்பு
- நீர்வளப் பாதுகாப்பு மற்றும் மேம்பாடு
- காடு வளர்த்தல்
- விவசாய மேம்பாடு
- கால்நடை வளர்ப்பு மற்றும் பராமரிப்பு
- மனிதவள மேம்பாடு
- ஊரக ஆற்றல் மேம்பாடு
# நீர்வடிப்பகுதி மேலாண்மை

## நீர் வடிப்பகுதியில் செய்யக் கூடிய நீர் மற்றும் மண் வளப் பாதுகாப்பு பணிகள்

- மண் வரப்பு அமைத்தல்
- சம உயர வரப்பு அமைத்தல்
- நீர் உறிஞ்சு குழி அமைத்தல்
- கல் தடுப்பு
- உலர் தடுப்பு அணை
- கம்பி வலை தடுப்பு அணை
- பண்ணைக் குட்டை அமைத்தல்
- சங்கன் குட்டை அமைத்தல்
- கசிவு நீர் குட்டை அமைத்தல்
- ஓடை ஊரணி சீரமைத்தல்
- வேளாண் காடுகள் வளர்த்தல்
- மீன் வளர்ப்பு குட்டை அமைத்தல்
- உயிர் வேலி அமைத்தல்
# நீர்வடிப்பகுதி மேலாண்மை

## பயன்கள்

- மண்ணறிப்பை தடுத்தல்
- காடுதுளர்ப்பு மண் வளப்பாதுகாப்பு
- மழைநீர் சேகரிப்பு
- விவசாயத் தொழிலை மேம்படுத்துதல்
- விவசாயம் சார்ந்த மற்றும் சாரா தொழில்களை மேம்படுத்துதல்
- வேலை வாய்ப்பு ஏற்படுத்துதல்.
- சமூக பொருளாதார முன்னேற்றம் அடைதல்  
மேற்காணும் நீர் வடிப்பகுதி மேம்பாட்டுத் திட்டங்களுக்கு அரசு மற்றும் தேசிய வங்கிகள் நேரடியாகவும், தொண்டு நிறுவனங்களின் மூலமும் விவசாயிகளுக்கு மானியத்திட்டங்களாகவும், கடனுதவி திட்டங்களாகவும் உதவுவது குறிப்பிடத்தக்கது.
# நீர்வடிப்பகுதி மேலாண்மை

## இதனையும் காண்க

- நீராதாரங்கள்
# ஷா ஷுஜா

**ஷா ஷுஜா**(23 சூன் 1616 – 7 பிப்ரவரி 1661)என்பவர் ஒரு முகலாய இளவரசர். இவர் முகலாயப் பேரரசர் ஷாஜகானின் இரண்டாவது மகன்.தற்காலத்தில் வங்காளம் மற்றும் ஒடிசா என்று வழங்கப்படும் நிலப்பரப்பின் ஆளுராக அவர் இருந்தார். இப்போதைய பங்காளதேஷ் நாட்டின் தலைநகரான டாக்கா அவரது தலைநகரமாக இருந்தது.